Вудсток (фестивал)
Фестивал музике и уметности у Вудстоку () је био рок фестивал који је одржан на фарми Макса Јаzгура у Вајт Лејку код Бетела у држави Њујорк од 15. до 18. августа 1969. Преовлађује мишљење да је Вудсток најпознатији рок фестивал икада одржан. Посетило га је близу пола милиона људи, а сам фестивал је ушао међу "50 момената који су променили рокенрол" часописа Ролинг стоун. За многе је он најбољи пример контракултуре 1960-их и хипи-ере. Многи од најпознатијих музичара тог времена наступили су током тог кишног викенда чији су наступи забележени на истоименом филму из 1970. у режији Мајкла Водлија. Песма Џони Мичел "-{Woodstock}-", којом је овековечен овај догађај, постала је касније велики хит групе Крозби, Стилс, Неш и Јанг.